ทานยาคุมกำเนิดแบบ 28 เม็ด ตอนนี้ทานไปได้ 19 เม็ด เมื่อวานพบว่ามีเลือดออกกระปริบกระปรอยเล็กน้อย วันนี้ก็เช่นเดียวกัน จริงๆรอบเดือนควรจะมาในอีก 6 วัน แบบนี้ผิดปกติไหมคะ ปล.วันที่8ที่ผ่านมามีเพศสัมพันธ์แบบป้องกัน
สวัสดีค่ะ หากทานยาคุมกำเนิดอยู่ โดยทานถึงเม็ดที่ 19 แล้ว ได้มีเลือดออกกะปริดกะปรอย เลือดดังกล่าวถือเป็นผลข้างเคียงของยาคุมกำเนิดได้ ไม่ใช่ประจำเดือน เพราะประจำเดือนจะมาเมื่อทานยาคุมจนถึงเม็ดแป้งค่ะทั้งนี้ เลือดที่ออก ไม่ได้ถือว่าอันตรายอะไร ผลข้างเคียงเรื่องการมีเลือดออกนี้ มักพบในยาคุมกำเนิดชนิดที่มีฮอร์โมนต่ำค่ะหลังจากนี้ เมื่อทานยาคุมจนถึงเม็ดแป้งแล้ว ก็ควรจะมีเลือดออกมาอีก ซึ่งก็จะถือว่าเป็นประจำเดือน และเป็นการแสดงว่าไม่ได้มีการตั้งครรภ์เกิดขึ้นค่ะ